
Text rozhodnutia
Súd: Krajský súd Bratislava Spisová značka: 8Sd/15/2015 Identifikačné číslo súdneho spisu: 1015200205 Dátum vydania rozhodnutia: 12. 01. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1015200205.1 ROZSUDOK V MENE SLOVENSKEJ REPUBLIKY Krajský súd v Bratislave pred samosudcom JUDr. Petrom Pospechom, v právnej veci navrhovateľa: N. P., G.. X.XX.XXXX, P. Č.. XX/XX, XXX XX A., zast. JUDr. Marianom Ďurinom, advokátom, AK Sibírska č. 4, 831 02 Bratislava, proti odporcovi: Sociálna poisťovňa - ústredie, ul. 29. augusta 8-10, 813 63 Bratislava, právne zast. Mgr. Katarínou Bičianovou, v spore o vdovecký dôchodok takto r o z h o d o l : Súd napadnuté rozhodnutie odporcu číslo XXX XXX XXXX X zo dňa 23. januára 2015 ako vecne správne p o t v r d z u j e , podľa § 250q ods. 2 O.s.p. Navrhovateľovi ani právnemu zástupcovi navrhovateľa súd náhradu trov konania nepriznáva. o d ô v o d n e n i e : Napadnutým rozhodnutím č. XXX XXX XXXX X zo dňa 23.1.2015 bola navrhovateľovi zamietnutá žiadosť o vdovecký dôchodok, pretože nespĺňa podmienky uvedené v § 293n ods. 1 zákona č. 461/2003 Z.z. o sociálnom poistení v znení zákona č. 310/2006. Navrhovateľ prostredníctvom svojho právneho zástupcu napadol správnosť uvedeného rozhodnutia. Právny zástupca uviedol, že navrhovateľ neuzatvoril žiadne nové manželstvo a je presvedčený, že nárok na vdovecký dôchodok mu vznikol dňom úmrtia manželky t.j. 31.12.2000. Navrhovateľ sa tiež domnieva, že nárok na vdovecký dôchodok mu mal byť priznaný podľa § 175k zákona č. 100/1988 Zb. Právny zástupca navrhovateľ súčasne poukázal na ustanovenie 3 ods. 2 Správneho poriadku. K predmetu sporu a k opravnému prostriedku sa odporca písomne vyjadril svojím písomným podaním, došlým súdu dňa 27.2.2015, s tým, že navrhovateľ dovŕši dôchodkový vek dňa 9.10.2014 a navrhovateľ ku dňu smrti manželky / k 31.12.2000 ani do troch rokov od smrti manželky do 31.12.2003 nedovŕšil vek a ani sa nestal invalidným. Z uvedeného vyplýva, že navrhovateľ nesplnil podmienky pre priznanie vdoveckého dôchodku podľa § 293n zákona o sociálnom poistení v znení zákona č. 310/2006 Z.z. a jeho nárok bol odporcom posúdený správne a v súlade s príslušnými právnymi predpismi. Čo sa týka námietky navrhovateľa o aplikácií Správneho poriadku odporca uviedol, že podľa § 172 ods. 1 zákona č. 461/2003 v znení neskorších predpisov na konanie vo veciach sociálneho poistenia sa nevzťahujú je všeobecný predpis o správnom konaní. Krajský súd v Bratislave ako súd vecne a miestne príslušný na konanie podľa tretej hlavy piatej časti O.s.p. preskúmal napadnuté rozhodnutie v rozsahu dôvodov, ktoré uviedol, vo svojom opravnom prostriedku, právny zástupca navrhovateľa podľa § 244 O.s.p. a po preskúmaní napadnutého rozhodnutia, súd dospel k záveru, že opravný prostriedok navrhovateľa nie je dôvodný. Z obsahu spisového materiálu zistil nasledovný skutkový a právny stav. Navrhovateľ si žiadosťou spísanou dňa 17.12.2014 požiadal o priznanie vdoveckého dôchodku, ktorý žiadal priznať deň 12.12.2011. Podľa § 293n , ods. 1 vdovec, ktorého manželka zomrela pred 1.1.2004, nebol mu priznaný vdovecký dôchodok, podľa predpisov účinných pred 1.1.2004, alebo zanikol nárok na taký vdovecký dôchodok pred 1.8.2006 a ku dňu smrti manželky, najneskôr do uplynutia troch rokov od smrti manželky dovŕšil dôchodkový vek alebo bol uznaný invalidným a táto invalidita trvá aj po 31.7.2006 z dôvodu poklesu schopnosti vykonávať zárobkovú činnosť zo viac ako 70 % má nárok na vdovecký dôchodok po manželke, ktorá ku dňu smrti bola poberateľkou starobného dôchodku, pomerného starobného dôchodku, invalidného dôchodku. Čiastočného invalidného dôchodku alebo dôchodku za výsluhu rokov, ku dňu smrti splnila podmienky nároku na starobný dôchodok, pomerný starobný dôchodok, alebo získala dobu zamestnania na nárok na invalidný dôchodok, alebo dôchodok za výsluhu rokov, alebo zomrela v dôsledku pracovného úrazu alebo choroby z povolania. Manželka navrhovateľa pani J. zomrela 31.12.2000 t.j. pre 1.1.2004, Navrhovateľ dovŕšil dôchodkový vek 9.10.2014. Navrhovateľ ku dňu smrti manželky t.j. k 31.12.2000 ani do 3 rokov od smrti manželky do 31.12.2003 nedovŕšil dôchodkový vek ani sa nestal invalidným. Z uvedeného je zrejmé, že navrhovateľ nesplnil podmienky pre priznanie vdoveckého dôchodku podľa § 293n zákona v znení zákona č. 310/2006. Súd je toho názoru, že nárok navrhovateľa bol posúdený správne a námietka právneho zástupcu navrhovateľa o aplikácii ustanovení Správneho poriadku je právne irelevantná. Vzhľadom na správnosť postupu a rozhodnutia súdu, súd dospel k záveru, že rozhodnutie odporcu č. XXX XXX XXXX X zo dňa 23.1.2015 je vecne správne a bolo vydané v súlade so zákonom a preto ho potvrdil podľa § 250q ods. 2 O.s.p. Výrok o trovách konania súd oprel o neúspešnosť navrhovateľa v konaní podľa § 250 k a l O.s.p. nepriznal navrhovateľovi ani právnemu zástupcovi trovy konania a právneho zastúpenia. Poučenie: Proti tomuto rozhodnutiu je možné podať odvolanie v lehote 15 dní odo dňa jeho doručenia na Krajský súd v Bratislave, písomne, dvojmo. V odvolaní je potrebné uviesť okrem všeobecných náležitostí (§ 42 ods. 3 O.s.p.), proti ktorému rozhodnutiu odvolanie smeruje, v akom rozsahu ho odvolávateľ podáva a v čom vidí nesprávnosť postupu a rozhodnutia súdu.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1015200205.1 (dáta aktuálne k 14. 11. 2026). Záväzné je znenie zverejnené súdom.




